এ প্রসঙ্গে আহামেদ ফরিদ বলেন, ‘কাস্টমসে দায়িত্বরত আবুল নোমান ও আব্দুর রহমান রাফি আমার লাগেজ খুলে চারটি পারফিউম ও একটি ভ্যানিটি ব্যাগ নিয়ে নেয়। কিন্তু এগুলো জমা রাখার কোনও স্লিপ আমাকে দেওয়া হয়নি। এছাড়া ১০০ ইউরো নিয়েছে এই দু’জন। কেন এসব তারা রাখছে সেই ব্যাখ্যাও দেয়নি। এসব বিষয়ে জানতে চাইলে ওই দুই কাস্টমস সদস্য হুমকি দেন— আমার পাসপোর্ট আটকে রাখা হবে ও ছাড়িয়ে নিতে ১ লাখ টাকা লাগবে। ঢাকায় এসে এমন পরিস্থিতিতে পড়ে তখন আমার মানসিক অবস্থা ভালো ছিল না। তাই বেশি কথা না বাড়িয়ে বেরিয়ে এসেছি।’